ਰੋਵਮੈਨ ਪਾਵੇਲ
ਰੋਵਮੈਨ ਪਾਵੇਲ (ਜਨਮ 23 ਜੁਲਾਈ 1993) ਇੱਕ ਜਮੈਕਨ ਕ੍ਰਿਕਟਰ ਹੈ ਜੋ ਵੈਸਟ ਇੰਡੀਜ਼ ਕ੍ਰਿਕਟ ਟੀਮ ਲਈ ਖੇਡਦਾ ਹੈ ਅਤੇ T20I ਫਾਰਮੈਟ ਵਿੱਚ ਮੌਜੂਦਾ ਕਪਤਾਨ ਹੈ। ਦਸੰਬਰ 2018 ਵਿੱਚ, ਉਸਨੇ ਬੰਗਲਾਦੇਸ਼ ਦੇ ਖਿਲਾਫ ਇੱਕ ਦਿਨਾ ਕੌਮਾਂਤਰੀ (ODI) ਮੈਚ ਵਿੱਚ ਪਹਿਲੀ ਵਾਰ ਵੈਸਟਇੰਡੀਜ਼ ਦੀ ਕਪਤਾਨੀ ਕੀਤੀ ।  ਘਰੇਲੂ ਤੌਰ 'ਤੇ, ਉਹ ਜਮਾਇਕਾ, ਸੰਯੁਕਤ ਕੈਂਪਸ ਅਤੇ ਕਾਲਜਾਂ ਅਤੇ ਜਮਾਇਕਾ ਤੱਲਵਾਹ ਲਈ ਖੇਡਿਆ ਹੈ।

ਅਰੰਭ ਦਾ ਜੀਵਨ 
ਪਾਵੇਲ ਦਾ ਜਨਮ 23 ਜੁਲਾਈ 1993 ਨੂੰ ਕਿੰਗਸਟਨ, ਜਮਾਇਕਾ ਵਿੱਚ ਹੋਇਆ ਸੀ।  ਪਾਵੇਲ ਆਪਣੀ ਮਾਂ ਜੋਨ ਪਲੂਮਰ ਅਤੇ ਛੋਟੀ ਭੈਣ ਨਾਲ ਓਲਡ ਹਾਰਬਰ ਬੇ ਦੇ ਬੈਨਿਸਟਰ ਇਲਾਕੇ ਵਿੱਚ ਵੱਡਾ ਹੋਇਆ ਸੀ। ਦੇ ਪਿਤਾ ਨੇ ਉਸਦੇ ਜਨਮ ਤੋਂ ਪਹਿਲਾਂ ਉਸਦੀ ਮਾਂ ਨੂੰ ਛੱਡ ਕੇ ਚਲਿਆ ਗਿਆ ਸੀ।

ਪਾਵੇਲ ਗਰੀਬੀ ਵਿੱਚ ਵੱਡਾ ਹੋਇਆ,ਓਹ ਆਪਣੀ ਭੈਣ ਦੀ ਦੇਖਭਾਲ ਕਰਦਾ ਸੀ ਕਿਉਂਕਿ ਉਸਦੀ ਮਾਂ ਨੌਕਰੀ ਕਰਦੀ ਸੀ। ਉਹ ਓਲਡ ਹਾਰਬਰ ਹਾਈ ਸਕੂਲ ਵਿੱਚ ਪੜ੍ਹਿਆ,  ਇੱਕ ਸਮੇਂ ਉਸਨੇ ਇੱਕ ਬੱਕਰੀ-ਚਾਰਨ ਦਾ ਚਰਵਾਹੇ ਵਜੋਂ ਵੀ ਕੰਮ ਕੀਤਾ।  ਬਾਅਦ ਵਿੱਚ ਉਸਨੇ ਵੈਸਟ ਇੰਡੀਜ਼ ਦੀ ਯੂਨੀਵਰਸਿਟੀ ਵਿੱਚ ਇੱਕ ਖੇਡ ਸਕਾਲਰਸ਼ਿਪ ਜਿੱਤੀ, ਜਿੱਥੇ ਉਸਨੇ ਭੂਗੋਲ ਅਤੇ ਸਮਾਜਿਕ ਅਧਿਐਨ ਦਾ ਅਧਿਐਨ ਕੀਤਾ।

ਘਰੇਲੂ ਕੈਰੀਅਰ 
ਪਾਵੇਲ ਨੇ ਜਨਵਰੀ 2015 ਵਿੱਚ ਆਪਣੀ ਲਿਸਟ ਏ ਦੀ ਸ਼ੁਰੂਆਤ ਕੀਤੀ, 2014-15 ਖੇਤਰੀ ਸੁਪਰ50 ਵਿੱਚ ਗੁਆਨਾ ਦੇ ਵਿਰੁਧ ਸੰਯੁਕਤ ਕੈਂਪਸ ਲਈ ਖੇਡਦੇ ਹੋਏ।  ਉਸ ਨੇ 3/20 ਵਿਕੇਟ ਲਏ ਅਤੇ ਡੈਬਿਊ 'ਤੇ 31 ਸਕੋਰ ਬਣਾਏ, ਅਤੇ ਮੈਨ ਆਫ ਦਿ ਮੈਚ ਚੁਣਿਆ ਗਿਆ।  ਪਾਵੇਲ ਨੇ 2015-16 ਖੇਤਰੀ ਚਾਰ ਦਿਨਾ ਪ੍ਰਤੀਯੋਗਿਤਾ ਵਿੱਚ ਆਪਣੀ ਪਹਿਲੀ-ਸ਼੍ਰੇਣੀ ਦੀ ਸ਼ੁਰੂਆਤ ਕੀਤੀ, ਗਯਾਨਾ ਦੇ ਵਿਰੁਧ ਜਮਾਇਕਾ ਲਈ ਖੇਡਦੇ ਹੋਏ।  2015-16 ਖੇਤਰੀ ਸੁਪਰ50 ਲਈ, ਉਹ ਸੰਯੁਕਤ ਕੈਂਪਸਾਂ ਵਿੱਚ ਵਾਪਸ ਆ ਗਿਆ। ਆਪਣੀ ਟੀਮ ਦੇ ਆਖ਼ਰੀ ਦੋ ਮੈਚਾਂ ਵਿੱਚ, ਉਸਨੇ ਦੋਹਰੇ ਅਰਧ ਸੈਂਕੜੇ, ਵਿੰਡਵਰਡ ਟਾਪੂ ਦੇ ਖਿਲਾਫ 71 ਅਤੇ ਗੁਆਨਾ ਦੇ ਖਿਲਾਫ ਨਾਬਾਦ 63 ਰਨ ਬਣਾਏ। ਤ੍ਰਿਨੀਦਾਦ ਅਤੇ ਟੋਬੈਗੋ ਦੇ ਖਿਲਾਫ ਸੈਮੀਫਾਈਨਲ ਵਿੱਚ, ਉਸਨੇ 5-36 ਵਿਕਟਾਂ ਲੈਣ ਤੋਂ ਪਹਿਲਾਂ 45 ਗੇਂਦਾਂ (9 ਛੱਕਿਆਂ ਅਤੇ 6 ਚੌਕਿਆਂ ਸਮੇਤ) ਵਿੱਚ 95 ਰਨ ਬਣਾਏ ਇਹ ਦੋਵੇਂ ਕਰੀਅਰ ਦੇ ਸਰਵੋਤਮ ਲਿਸਟ ਏ ਪ੍ਰਦਰਸ਼ਨ ਸਨ, ਜਿਸ ਕਾਰਨ ਉਸ ਨੂੰ ਮੈਨ-ਆਫ-ਦ ਮੈਚ ਚੁਣਿਆ ਗਿਆ।  ਉਸ ਨੂੰ ਫਿਰ 2017 CPL ਪਲੇਅਰ ਡਰਾਫਟ ਦੇ 6ਵੇਂ ਦੌਰ ਵਿੱਚ ਜਮਾਇਕਾ ਤਲਾਵਹ ਦੁਆਰਾ ਚੁਣਿਆ ਗਿਆ ਸੀ। 

ਸਾਲ 2018 ਦੇ ਅਕਤੂਬਰ ਵਿੱਚ, ਕ੍ਰਿਕੇਟ ਵੈਸਟ ਇੰਡੀਜ਼ (CWI) ਨੇ ਉਸਨੂੰ 2018-19 ਸੀਜ਼ਨ ਲਈ ਇੱਕ ਚਿੱਟੀ ਗੇਂਦ ਦਾ ਠੇਕਾ ਦਿੱਤਾ।   ਅਕਤੂਬਰ 2019 ਵਿੱਚ, ਉਸਨੂੰ 2019–20 ਖੇਤਰੀ ਸੁਪਰ50 ਟੂਰਨਾਮੈਂਟ ਲਈ ਜਮਾਇਕਾ ਦੀ ਟੀਮ ਦਾ ਕਪਤਾਨ ਨਿਯੁਕਤ ਕੀਤਾ ਗਿਆ ਸੀ।  ਉਹ ਟੂਰਨਾਮੈਂਟ ਵਿੱਚ ਜਮਾਇਕਾ ਲਈ ਅੱਠ ਮੈਚਾਂ ਵਿੱਚ 412 ਸਕੋਰ ਬਣਾ ਕੇ ਸਭ ਤੋਂ ਵੱਧ ਸਕੋਰ ਬਣਾਉਣ ਵਾਲਾ ਖਿਡਾਰੀ ਸੀ।

ਟੀ-20 ਫਰੈਂਚਾਇਜ਼ੀ ਕਰੀਅਰ 
ਫਰਵਰੀ 2017 ਵਿੱਚ, ਉਸਨੂੰ ਕੋਲਕਾਤਾ ਨਾਈਟ ਰਾਈਡਰਜ਼ ਟੀਮ ਨੇ 2017 ਇੰਡੀਅਨ ਪ੍ਰੀਮੀਅਰ ਲੀਗ ਲਈ 30 ਲੱਖ ਵਿੱਚ ਖਰੀਦਿਆ ਸੀ। 

ਅਕਤੂਬਰ 2018 ਵਿੱਚ, ਉਸਨੂੰ 2018-19 ਬੰਗਲਾਦੇਸ਼ ਪ੍ਰੀਮੀਅਰ ਲੀਗ ਦੇ ਡਰਾਫਟ ਤੋਂ ਬਾਅਦ, ਢਾਕਾ ਡਾਇਨਾਮਾਈਟਸ ਟੀਮ ਲਈ ਟੀਮ ਵਿੱਚ ਸ਼ਾਮਲ ਕੀਤਾ ਗਿਆ ਸੀ।  ਜੁਲਾਈ 2020 ਵਿੱਚ, ਉਸਨੂੰ 2020 ਕੈਰੇਬੀਅਨ ਪ੍ਰੀਮੀਅਰ ਲੀਗ ਲਈ ਜਮਾਇਕਾ ਟਾਲਾਵਾਹਸ ਟੀਮ ਵਿੱਚ ਸ਼ਾਮਲ ਕੀਤਾ ਗਿਆ ਸੀ।   ਅਪ੍ਰੈਲ 2021 ਵਿੱਚ, ਉਸਨੂੰ 2021 ਪਾਕਿਸਤਾਨ ਸੁਪਰ ਲੀਗ ਵਿੱਚ ਮੁੜ- ਪੇਸ਼ਾਵਰ ਜਾਲਮੀ ਲਈ ਖੇਡਿਆ।

ਸਾਲ 2022 ਦੇ ਫਰਬਰੀ ਵਿੱਚ, ਉਸਨੂੰ 2022 ਇੰਡੀਅਨ ਪ੍ਰੀਮੀਅਰ ਲੀਗ ਲਈ ਨਿਲਾਮੀ ਵਿੱਚ ਦਿੱਲੀ ਕੈਪੀਟਲਸ ਦੁਆਰਾ ਖਰੀਦਿਆ ਗਿਆ ਸੀ।

ਅੰਤਰਰਾਸ਼ਟਰੀ ਕੈਰੀਅਰ 
ਪਾਵੇਲ ਨੇ ਸ਼੍ਰੀਲੰਕਾ ਦੇ ਖਿਲਾਫ ਤਿਕੋਣੀ ਲੜੀ ਦੇ ਦੂਜੇ ਮੈਚ ਵਿੱਚ ਆਪਣਾ ਇੱਕ ਦਿਨਾ ਕੌਮਾਂਤਰੀ (ODI) ਡੈਬਿਊ ਕੀਤਾ।  ਉਸਨੇ ਵੈਸਟਇੰਡੀਜ਼ ਲਈ 26 ਮਾਰਚ 2017 ਨੂੰ ਪਾਕਿਸਤਾਨ ਦੇ ਵਿਰੁਧ ਆਪਣਾ ਟੀ-20 ਕੌਮਾਂਤਰੀ  (T20I) ਡੈਬਿਊ ਕੀਤਾ  ਫਰਵਰੀ 2018 ਵਿੱਚ,  ਕੌਮਾਂਤਰੀ ਕ੍ਰਿਕਟ ਕੌਂਸਲ (ICC) ਨੇ ਪਾਵੇਲ ਨੂੰ 2018 ਕ੍ਰਿਕਟ ਵਿਸ਼ਵ ਕੱਪ ਕੁਆਲੀਫਾਇਰ ਟੂਰਨਾਮੈਂਟ ਤੋਂ ਪਹਿਲਾਂ ਦੇਖਣ ਵਾਲੇ ਦਸ ਖਿਡਾਰੀਆਂ ਵਿੱਚੋਂ ਇੱਕ ਵਜੋਂ ਨਾਮਜ਼ਦ ਕੀਤਾ  ਵੈਸਟਇੰਡੀਜ਼ ਨੇ ਦਸੰਬਰ 2018 ਵਿੱਚ ਬੰਗਲਾਦੇਸ਼ ਦਾ ਦੌਰਾ ਕੀਤਾ, ਤਾਂ ਉਸਨੂੰ ਵੈਸਟਇੰਡੀਜ਼ ਦੀ ਇੱਕ ਦਿਨਾਂ ਕੌਮਾਂਤਰੀਟੀਮ ਦਾ ਕਪਤਾਨ ਨਿਯੁਕਤ ਕੀਤਾ ਗਿਆ। 

ਸਾਲ 2022 ਦੇ ਅਕਤੂਬਰ ਵਿੱਚ, ਇੰਗਲੈਂਡ ਦੇ ਖਿਲਾਫ ਤੀਜੇ ਮੈਚ ਵਿੱਚ, ਪਾਵੇਲ ਨੇ 53 ਗੇਂਦਾਂ ਵਿੱਚ 107 ਰਨਾ ਦੀ ਸਹਾਇਤਾ ਨਾਲ ਟੀ-20 ਕ੍ਰਿਕਟ ਵਿੱਚ ਆਪਣਾ ਪਹਿਲਾ ਸੈਂਕੜਾ ਲਗਾਇਆ।

ਹਵਾਲੇ

ਬਾਹਰੀ ਲਿੰਕ 
 

ਜ਼ਿੰਦਾ ਲੋਕ
ਜਨਮ 1993